אלינור גרטי

אלינור גרטי-סביל (באנגלית: Eleanor A. Garatti-Saville; 12 ביוני 1909 – 9 בספטמבר 1998) הייתה שחיינית אמריקאית. פעמיים ברציפות אלופה אולימפית (אמסטרדם 1928 ולוס אנג'לס 1932) במשחה שליחות 4x100 מטר חופשי, זוכת ארבע מדליות אולימפיות, מהן שתיים זהב ושיאנית עולם במשחה ל-100 מטר חופשי. הייתה לשחיינית האישה הראשונה בהיסטוריה ששחתה משחה זה מתחת ל-1:10 דקות.

ביוגרפיה 
גרטי נולדה בבלוודיר שבקליפורניה.

אלופה אולימפית
באולימפיאדת אמסטרדם (1928) זכתה גרטי בשתי מדליות, זהב וכסף, מדליית זהב במשחה שליחות 4x100 מטר חופשי ביחד עם אדלייד למברט, מרתה נורליוס ואלבינה אוסיפוביץ בשיא עולם חדש של 4:47.6 דקות, לפני בריטניה (5:02.8 דקות) ודרום אפריקה (5:13.4 דקות) ומדליית כסף במשחה ל-100 מטר חופשי בתוצאה של 1:11.4 דקות, אחרי אלבינה אוסיפוביץ שקבעה שיא אולימפי חדש של 1:11.0 דקות ולפני ג'ויס קופר מבריטניה (1:13.6 דקות).

שיאנית עולם
באליפות ארצות הברית שנערכה בהונולולו שבהאוואי ב-7 באוגוסט 1929 זכתה גרטי במדליית זהב במשחה ל-100 מטר חופשי בשיא עולם חדש של 1:09.8 דקות, שיפור לשיא בן ה-3 שנים של בת ארצה אתל לאקי (1:10.0 דקות) ובכך הייתה לאישה הראשונה בהיסטוריה ששחתה משחה זה מתחת ל-1:10 דקות. שיא זה החזיק מעמד 3 שבועות ונשבר על ידי אוסיפוביץ (1:09.4 דקות).

באולימפיאדת לוס אנג'לס (1932) זכתה גרטי בשתי מדליות, זהב וארד, מדליית זהב במשחה שליחות 4x100 מטר חופשי בשיא עולם חדש של 4:38.0 דקות, לפני הולנד (4:47.5 דקות) ובריטניה (4:52.4 דקות) ובכך הייתה לשחיינית אישה הראשונה שמגנה על תוארה במשחה שליחים ומדליית ארד במשחה ל-100 מטר חופשי בתוצאה של 1:08.2 דקות, אחרי בת ארצה הלן מדיסון שקבעה שיא אולימפי חדש של 1:06.8 דקות ווילי דן אודן מהולנד (1:07.8 דקות).

בשנת 1998 נפטרה גרטי.

השגים 
בשנת 1992 זכתה גרטי להיכלל בהיכל התהילה הבינלאומי של השחייה.

ראו גם 

 התפתחות שיא העולם במשחה ל-100 מטר חופשי

קישורים חיצוניים

הערות שוליים 

שחייניות באולימפיאדת אמסטרדם (1928)
שחייניות באולימפיאדת לוס אנג'לס (1932)
אלופות אולימפיות אמריקאיות: שחייה
זוכות מדליית ארד אולימפית אמריקאיות: שחייה
זוכות מדליית כסף אולימפית אמריקאיות: שחייה
שיאניות עולם אמריקאיות: שחייה
שחייניות חופשי אמריקאיות
אמריקאיות שנולדו ב-1909
אמריקאים שנולדו ב-1909
אמריקאיות שנפטרו ב-1998
אמריקאים שנפטרו ב-1998